Downloaded from YTS.MX
Official YIFY movies site: YTS.MX
Prvo ja!
FILM HRPE TUDUMA
Daj mi!
Lijepo. Krasno.
Jednom davno…
Živjelo je dvoje groznih Tuduma.
Ovako su ostavljeni da umru.
Čekaj. Samo malo. Stani!
Mama, zar priču za laku noć započinješ tako što likovi umiru?
-Rekla sam da su ih ostavili da umru. -Koji to?
-Tko to? -Tko to?
-Djeca i čarobne životinje. -Aha.
Kakva je ovo priča?
Ti mi govoriš da hoćeš priče koje su emotivno složenije
te s, citiram „pametnim temama i glupim humorom.”
Istina. Ne želim obične, dosadne priče.
Pa, uvjeravam te, dušo, ovo nije „obična priča”
jer Tudumi nisu obični ljudi.
Ne, Tudumi mrze sve,
osobito jedno drugo.
U braku su 47 nesretnih godina.
Nije prošao ni dan bez zlobnog i prljavog trika.
Međutim, čak i ljudi koji sve mrze nešto vole.
Za Tudume to nešto dvorišni je zabavni park, Tudumlandija.
Izgradili su ga sami iz temelja.
Jedino ih je on radovao. Jedino im je do parka uistinu bilo stalo.
To je jedino što su htjeli da svi vide.
Igru i đir i uzbuđenje Nudi vam sve Tudumlandija
Impresivne plesne točke ima Čak i vrtuljak zahod…
Ovo je Tudumlandija!
Jedini zabavni park na svijetu.
Čak i ako park nisu vidjeli svi,
pravi junaci naše priče,
siroče Biša…
Ajme.
…i njezin prijatelj Babsi…
Opa!
…jesu.
Dođite na veliko otvaranje Tudumlandije!
-Izgledao kao… -Najbolje mjesto na svijetu?!
Nisam htjela reći: „Zastrašujuće i jadno”.
Ali, Biša, imaju impresivne plesne točke,
pa čak i vrtuljak zahod!
A tko ne želi obje te stvari?
Dobro, Babsi. Odvest ću te u Tudumlandiju
prije nego što me zauvijek napustiš idućeg tjedna.
Tudumlandija!
TUDUMLANDIJA SVEČANO OTVORENJE!
Joj, Jozo!
Vidi, naš prvi posjetitelj!
Prije nego što je Biša dovela Babsija…
Dobro došli u Tudumlandiju.
Hej! Nema ulaza bez plaćanja!
Zapravo, prije i otvaranja…
„Naj-pogodan”?
…grad je zatvorio Tudumlandiju.
Što je ovo?
Park je proglašen nepogodnim i opasnim te da, citiram…
„Smrdi na pokvarene hrenovke”?
Joj, Jozo!
Grad nam… Zatvara nam naš zabavni park!
Ne!
Kao da su im uzeli dijete.
Čudno dijete.
Čudni ljudi.
No sviđaju mi se Biša i Babsi.
Da, Biša i Babsi susrest će se s Tudumima
koji će odigrati svoj najprljaviji trik.
Podvala je to od koje će grad postati nepogodan poput Tudumlandije.
Svi će smrdjeti na pokvarene hrenovke?
Pametan si ti.
Dosta je pitanja. Poslušaj pjesmu.
Ovo je mjuzikl?
Jasno da nije. Nisam ti ja cvrčak.
To je jedna pjesma. Smiri se.
Babsijev oproštajni video, prva klapa. Snimamo!
Nedostajat ćeš nam!
Bok, Babsi.
Dok gledam ljude, ja se gadim
Gle, kako žive život fin
E pa, taj život je glup…
Glas Janezu Pekmezu!
I dosadan i tup
Nije za nas…
TEKUĆE HRENOVKE
…taj jadni mir
Jer od svih smo drukčiji mi
Jedinstveni ja, jedinstvena ti
Mi posebni smo I jasno je to
Da smo jedini od svih
Slobodni…
Spremni smo.
U redu, Babsi, bliži se veliki dan.
Da čujem najdražu uspomenu iz Dječjeg doma Trulovec.
Ono kad mi je krumpir zapeo u nosu?
-Dobro. -Zar se ne sjećaš, Biša?
Nasmijala si me, frknuo sam nosom i krumpir je izletio u tvoje mlijeko.
Zato sada izbjegavam laktozu.
Dobro, Hrco. Babsija posvajaju idući tjedan. Po čemu da te pamti?
Ja…
Sačuvao sam krumpir.
Sačuvao je krumpir. Kul.
Ja spremam sto iznenađenja…
NAJ-POGODAN
…opakih smicalica sto
Jer sam moralno dno
I svakom poželim zlo
Kad nije sve, baš sve po mom
Od svih smo drukčiji mi
Jedinstvena ja, jedinstveni ti
Mi posebni smo I jasno je to
Da smo jedini od svih
Slobodni
Da smo jedini od svih
Slobodni…
TUDUMI
Ja sam na redu.
Dakle, Babsi, nedostajat će mi tvoj vrhunski ples
i da ti moram po loptu
kad ti zapne među gredama.
Nedostajat će mi da te noću ušuškam i jednostavno da te gledam kako odrastaš
jer si slatka mucica bucica bebica.
Što se to…
G. Ubrus!
Pomozite mi!
G. Ubrus! Biša!
Jeste li dobro?
Jesmo, Babsi. Dobro smo.
Što je ovo uopće?
Odvratno tekuće meso za hrenovke.
Da, to je sigurno to meso. I to kvalitetno.
Pa, što god bilo, drago mi je da se niste utopili.
Ajme, nisam ti ni zahvalio što si mi spasila život, Biša.
Mama mi je govorila da sam nezahvalno dijete i najveće obiteljsko razočaranje.
Uglavnom, hvala.
Nama problema. Svijet je mnogo bolje mjesto s vama.
UDARNA VIJEST
Šok i bijes u Trulovcu. Najgora poplava tekućeg mesa u povijesti…
UDARNA VIJEST: MESNA POPLAVA
…razbjesnila je sve.
Ženo! Naša je spačka na TV-u!
Trulovec je nekad bio prijestolnica zabave.
HORVIŠ GNOJKO, PREŽIVJELI
Kad je jezero presušilo, nije moglo gore. Znate što? Ovo je puno gore.
Ovo jest gore. Mene zanima kako da marljivi ljudi napreduju?
DINA GNOJKO-PANJINA, PREŽIVJELA
Da, i mene, također.
Ja sam Biserka Kapula, a sa mnom je gradonačelnik Janez Pekmez.
Gradonačelniče, znamo li tko stoji iza napada?
Hvala, Biserka. Kao prvo, kao i uvijek, u mislima smo i molitvama
s onima pogođenima ovom meso-strofom.
Kao drugo, izbori se bliže.
Upamtite, glas za Janeza Pekmeza glas je za zabavu bez obveza!
Kao treće,
ti zlikovci možda su raznijeli vodotoranj,
ali nikad neće raznijeti duh ovoga velikoga grada.
Kako može kriviti nas? Svaka razumna osoba učinila bi isto
da su joj zatvorili zabavni park.
Ako mu se ne sviđa naš čin,
predlažem da mu raznesemo dupe!
Raznijet će dupe gradonačelnika, ali o tome ćemo poslije.
Zasad je spačka Tudumovih stvorila ozbiljne posljedice našim junacima.
Sjajno, bit ćete mi roditelji!
MOJA NOVA OBITELJ
Oduvijek sam htio obitelj.
Ajme meni!
Nema slađeg djeteta na području tri države, Krkljani. Kunem vam se.
Ovako, prijatelju.
Malo smo razmišljali, na temelju ovih okolnosti,
i, znate, posvajanje ovog malog…
Ništa od toga.
Da, u vijestima smo vidjeli da je tekuće meso još u nekim cijevima.
Vidjeli smo da klinci piju tu otrovnu vodu.
Slama mi se srce, ali nemamo novca za skrb o kontaminiranom djetetu.
Odlučili smo potražiti dijete u drugom sirotištu.
Žao mi je, lima.
U redu je, Babsi, oni ne znaju što govore.
Pronaći ćemo ti obitelj, obećavam.
-Nikad me neće posvojiti, Biša. -Da, hoće. Samo ne gubi nadu.
Ja sanjam opet vidjeti svoje roditelje.
Znam da će se vratiti po mene, ali i dalje mi je teško čekati.
No neka nevjerojatna obitelj uskoro će te pronaći. Ja to osjećam.
A dok se to ne dogodi, čuvam ti leđa.
I nos. I tvoja crijeva!
Uvijek svima čuvaš leđa, Biša. I nos i crijeva.
Trudim se.
Ali tko tebi čuva leđa?
Meni nitko ne treba čuvati leđa. Imam 12 g. Skoro.
Tako da sam ti ja dobro.
Ali ti nisi dobro.
I ovaj grad nije dobro. Ja…
Želim da ljudi ne budu stalno tako grozni.
Znaš što?
Neću sjediti i čekati da netko drugi učini svijet manje okrutnim.
Slijedit ću tragove i otkriti tko je ubacio meso u toranj.
I dovest ću te kretene pred lice pravde.
Daj više začepi!
Pokušavam biti tih!
Kako da ukradem kemijske zahode sa svim tim trubljenjem, pelenašice?
-Nisu li ovi iz reklame za Tudumlandiju? -Oni su krivci!
Čini se da ipak ideš u Tudumlandiju. Hajdemo!
Znam da lovimo kriminalce,
ali ja bih i dalje na vlak smrti.
Evo ga. Kamion!
HRENTASTIČNO!
Kako policija nije ovo otkrila?
Biša?
Bit ćemo dobro.
Hajdemo.
TUDUMLANDIJA
Tudumlandija je bila ljepša na reklami.
Da. Ovo izgleda kao mjesto gdje se ubijaju djeca.
Ali ne sudi o knjizi po koricama.
Pričekaj ondje. Idem ja.
Što hoćeš?!
Zdravo, gospođo. Gospodine.
Što radite ovdje?
To što radimo ovdje
ono je što ću vam reći,
a to je da…
Posjećujemo Tudumlandiju?
Mali tupani mora da nisu čuli
da su nas zatvorili zbog glupih higijenskih prekršaja.
Opet smo u poslu, ženo.
Dođite, djeco.
Park je straga.
Znate, primijetila sam onaj golemi kamion s tekućim mesom
i zanima me… Koji…
Što je ovo?
Keljavo ljepilo Čvrstofiks za hvatanje ptica.
Zašto biste hvatali ptice?
Za ptičju pitu, očito.
Idiot.
Niste došli ovamo da vas moja pokvarena žena zove idiotima.
-Došli ste nam dati lovu! -Uzmite Dijamantnu propusnicu za slavne.
Ima pristup najboljim vožnjama.
Nagni-zahodu, Gusarskoj guzi, kao i najboljim točkama u Tudumskoj areni!
Početna je cijena samo 8500 dolara.
Ja imam, ono, tri.
A ja imam nekoliko mrkvica
i prljavi flaster.
To vam je dosta samo za skočijamu.
ŠKOČIJAMA
Iako jama s prljavim madracima djeluje zabavno i čisto,
mene zanima priča u vezi s golemim kamionom za meso ispred kuće.
Kamion? Ukrali smo ga.
Oprostite?
Zašto? Masno si prdnula?
Ne, nisam masno prdnula.
Rekli ste da ste ukrali onaj kamion?
Jesmo.
Onda smo meso ubacili u vodotoranj i raznijeli ga.
Ali nismo mi krivi.
Učinili smo to da se osvetimo ovom jadnom gradu.
Upravo ste nam to sve rekli.
Divno.
-Moramo ići. -Nismo se vozili!
NAGNI-ZAHOD
Drugi put.
Hej! Recite svim prijateljima.
Ali onima s više novca od vas!
PITKA VODA
Dođi, eno izlaza.
Ne boj se.
Biša?
Kakve su ovo točno životinje?
Jadne, izgledaju tako tužno.
Što misliš da govore?
-Upomoć! -Pomozite nam.
Ona čudovišta zatočila su nas.
Bili bismo vam tako zahvalni ako išta možete učiniti.
Ne sviđa mi se ovaj smrdljivi kavez.
Rijetko…
Biša?
…vrlo osjetljiva i empatična djeca…
Ti…
…razumiju govor životinja.
Da!
Čekajte, vi mene razumijete?
Vi nas čujete?
-Da! -Da!
Mili Bože! Mislim da ću se onesvijestiti! Ili rigati?
-Da, definitivno ću glorvnuti flornorbla. -Nemoj glorvnuti još jednog flornorbla.
Samo diši i pozdravi ih.
-Zdravo! -Ne viči. Tu su.
Pardon, ovo mu je previše.
Svima nam je jer, jednostavno, ajme!
U redu je. Ni ja ne mogu vjerovati.
Ja sam Biša, a ovo je Babsi.
Ja sam Manda Mutlibuc, ovo su Mara i Mirko Mutlibuc, moji roditelji.
-Zovite me tatica, ako hoćete. -Ne traži da te tako zovu. Bože.
Mutlibuci, smiješni ste.
Imam pitanje, a ono je: znate li vi otvarati kaveze?
Već smo godinama u ovom kavezu.
Ključ je negdje u kući.
Možete li ga ikako pronaći?
Jasno! Pronaći ćemo ga i izvući vas.
Obećavam.
Odmah otiđite.
Što? Zašto?
-Što to radi… -Mičite se!
Ovo su dragulji Tudumlandije. Ukrali smo ih iz Lumpalandije.
A vi bolje nastavite plakati.
Što im to radite?
Suze su im čarobne kad dube na glavama. A one su izvor energije
koji pokreće Tudumlandiju.
Nemamo gradsku struju.
Znam što mislite.
„Uhvatit će ih smanjoza.”
Neće, dube na glavama samo po sat vremena.
Što je ta smanjoza?
Ti imaš propuh u glavi?
Smanjoza je ono što se dogodi kad predugo dubiš na glavi.
Nećemo da im glave utonu u vratove,
vratovi utonu u tijela, a tijela utonu u noge
i ostane velika lokva ničega.
Vi ste baš zli.
Da, pa, ti si zla.
Vas dvoje, otiđite,
inače će vas moja divna žena staviti u raskošnu pitu za našu večeru!
Vratit ćemo se.
Brišite!
Čekaj, Biša!
-Što ćemo s jadnim Mutlibucima. -Osloboditi ih kad uhite Tudume.
Molim? Kako će ih uhititi?
Možda sam snimila što su govorili.
Što?!
UDARNA VIJEST
Biserka Kapula javlja se uživo.
RIJEŠEN MESNI MISTERIJ
Biša Balti, lokalno siroče, donosi zapanjujuće snimke
koje će riješiti veliki misterij u Trulovcu.
Biša?
Da, gđice Kapula, Dječji dom Trulovec, gdje živim,
kontaminiran je mesnom vodom i to nitko nije riješio.
Moj prijatelj Babsi Malči…
Bravo, Biša. Pogledajmo šokantne snimke skrivene kamere.
Kamion? Ukrali smo ga.
Oprostite?
-Zašto? Masno si prdnula? -Ne…
Ženo! Na telki smo!
Jesmo. Onda smo meso ubacili u vodotoranj i raznijeli ga.
GOSPODIN I GOSPOĐA TUDUM
Kao što vidite, Tudumi priznaju da su počinili divlji mesni masakr.
TIHO
Izgledam seznojcionalno!
Ja zvučim kao genije Pravi pravcati genije…
HAPŠENJE
I svijet će mi se klanjati Jer baš sam genijalac
Ma genij sam teški…
-Došli su mi dati emisiju. -Napokon nam je krenulo, ženo!
Idemo. Ovo ste platili vidjeti.
Što vi to radi…
Zašto?
Znate li tko sam ja?
Važna slavna osoba.
Ja sam genije!
Kredenca Tudum i Jozo Tudum, uhićeni ste jer ste namjerno poplavili
Trulovec tekućim mesom.
Tudumi, imate li što reći građanima Trulovca?
Da, imam nešto reći.
Da ste podržali Tudumlandiju,
onda bi se ostvarili snovi svima u ovom glupom gradu!
Trulovec je opet mogao biti prijestolnica zabave.
Živjeli biste kao bubreg u loju!
-Uprskao si, Trulovec! Jesi! -Grad nije trebao zatvoriti Tudumlandiju!
To je jedini prokleti zabavni park!
Čujete li me?
Kriv je gradonačelnik Janez Pekmez!
Ne gurajte me!
-Je li gđa Mutlibuc rekla gdje je ključ? -Morat ćemo sve pretražiti.
Ovdje je jezivo.
I smrdi.
Iznenađuje li te išta od toga?
Pa baš i ne.
Jesu li jadne životinje mrtve?
Jesu.
Sve su preparirane.
MASKIRANI MIŠEVI
Što je ovo?
Zvuči kao da govori unatrag.
Ili možda francuski?
Nožice mi poliži i obratan život približi.
Dobro.
Dođi, možda da…
Ja sam slatkonožna obrnižaba
i ako mi poližete nožice, približit ćete obratan život.
Nikad nisam vidio slatkonožnu žabu.
Ja sam iz Lumpalandije.
Došao sam s prijateljima, Mutlibucima.
Poznajemo ih! Izvući ćemo ih iz kaveza.
Dajte i mene oslobodite!
Gđa Tudum htjela me preparirati.
Otada sam zaglavio ovdje.
-Nitko ovdje ne liže mi nožice. -Naravno da ćemo te osloboditi.
Znaš li možda gdje je ključ od kaveza?
Nažalost, ne znam.
Nema veze. I ja puno toga ne znam.
Na primjer, zašto mrkvice ne nose pelene?
Rekla sam ti već. Nemaju guzice.
Pustit ćemo te van.
Tudumi, jamčevina je plaćena!
Tko bi nama platio jamčevinu?
Poznajem samo tebe.
Nisi mi tako drag da te izvučem.
-Eno ih. -Oni su s televizije.
G. i gđa Tudum, jedina ste nam nada! Volimo vas!
Molim?
TUDUMI!
Vjerojatno si zbunjen.
I jesam zbunjen.
Zato sam to i rekla.
Kao i Tudumi.
Međutim, da ti kažem malo više o gradu gdje su živjeli,
imalo bi više smisla.
Trulovec je nekoć bio popularna destinacija,
svjetska prijestolnica zabave.
No kad je jezero presušilo, turisti su prestali dolaziti.
Sve se zatvorilo.
Ljudi su ostali bez posla, novca i načina života.
Bili su očajni i spremni povjerovati bilo komu tko nudi spas.
OPOMENA
Dora, večera!
Dora! To nam je bila zadnja staklenka šunke.
Oprosti, mama.
U redu je, nisi ti kriva.
Nemamo baš novca, dušo.
Da ste podržali Tudumlandiju, onda bi se ostvarili snovi
svima u ovom glupom gradu!
Trulovec je opet mogao biti prijestolnica zabave.
Živjeli biste kao bubreg u loju!
Grad nije trebao…
Kad baš jako želiš da nešto bude istina,
lako se je uvjeriti da je tako.
Bok. Ja sam Dina Gnojko-Panjina.
-Moj suprug… -Horviš Gnojko!
Tako se zoveš, da.
Misli da će Trulovec biti prijestolnica zabave s Tudumlandijom.
A ja, ono…
Da, ona uvijek, ono…
No ja sam više, ono…
Pozvali smo neke prijatelje da vas izvučemo.
-Da, ako ste ozbiljni, uključit ćemo se. -I ja se također isto želim uključiti, da.
Čuješ ih?
Da!
Vrijeme je da krenemo s obećanjima koja nemamo namjeru ispuniti.
Da, prijatelji, istina je. Otvorimo li Tudumlandiju, turisti će se vratiti.
Trulovec će opet biti prijestolnica zabave, a gradski problemi riješeni.
Ali ništa od toga nije moguće bez jedne sitnice!
Vašeg novca.
I zato imamo super priliku za vas.
Ako uložite samo 1000 dolara,
mi vama jamčimo milijardu
kad se park otvori!
Bože mili!
-Dobra prilika. -Uzet ćemo iz štednje za Dorin studij.
Mama, tata, samo trenutak.
Ovo djeluje kao očita laž.
O, Dora, premala si da shvatiš
da će Tudumi ostvariti sve naše snove!
Hvala, Tudumi!
-Milijarda za tebe! -Ja bih!
I milijarda za tebe! Milijarda!
NEPOGODNO
San o Tudumlandiji ostvarit će se.
Vole me. Stvarno me vole.
Otvorit ću ti vrata, damo.
Zašto su tako opsjednuti zahodima?
Možda imaju male mjehure i nekad moraju na zahod usred noći.
Hej, naša slavljenička večera uskoro je spremna, Jozo!
Posebna nova vrsta špageta za mog posebnog tipa.
Jedi dok su još fino vrući.
Vrući.
Da, malo su gumeni i osjeti se neka gorčina.
Znaš li zašto su tako gumeni?
Zašto?
I zašto je okus gorak?
Zašto?
Zato što su to gliste! Jedeš gliste!
U redu.
Da sam ja ključ, možda bih se sakrio ispod… Jastuka?
Mjenjač glasa 30 000? Što ovo…
Radi?
Ajme, prečudno.
Jesu li to Tudumi?
Nemoguće. Moraju biti u zatvoru.
Danas je bio dug dan.
Umorna sam.
Idemo u krevet.
Koji… Što se događa?
O, ne!
Ovo nije dobro!
Kod kuće su
i ispeći će nas u piti i pojesti.
-Biša! -Sagni se!
Dobro smo, Babsi. U redu smo.
Ključ.
U bradi mu je.
Što izvodiš, ženo?!
Babsi, idemo!
-Hej, što… -Ona djeca!
Idemo!
Imamo ključ! Imamo ga!
-Zbilja? -Nema šanse!
Vi ste moji junaci!
Idemo!
Ispeći ću vas u piti za večeru!
Idite. Bježite.
Ne! Izvući ćemo vas.
Ne možete ako vas ispeče!
-Brže, Biša! -Ne dajte da vas ulove.
-Mogu vas ubiti. -To je negativno.
Hajde, Biša. Brže.
-Spasite se! -Požuri se!
Idemo!
Hajdemo!
-Imam te. -Upomoć!
Mara, mislim da je to dovoljno.
Dobro, još samo jedanput.
Hajde, idemo!
Hajdemo!
Kradu naše ukradene Mutlibuce!
Duge su opet popularne…
Ti vrapca!
G. Ubrus, sve je u redu.
Samo ne otvarajte vrata Tudumima.
Dobro, Biša. Ne otvaram vrata Tudumima.
Dobro došli u Dječji dom Trulovec. Izvolite?
Gdje su?
A tko to?
Ti si to duhovit?
Čisto sumnjam.
Mama mi je govorila da sam dijete bez humora.
Uglavnom, ja sam Boro Ubrus.
Što god vam treba, razgovarajmo kao razumni odrasli uz vruću mesnu štrucu
i sir u spreju.
Biša, pustio ih je i ponudio im sir!
Svi ćemo umrijeti!
Nećemo, Hrco. Ne paničarite.
Hrco je rekao da paničarimo.
Tuna, Hrco, uzmite kockice. Drugi, pastele i karton.
Može, Biša.
Ajoj…
Dakle, kako vam točno mogu pomoći, g. i gđo Tudum?
Lupeži su ukrali Mutlibuce.
Pardon, tko je ukrao što?
Stvorenja čijim suzama napajamo park.
Nema Tudumlandije bez Mutlibuca.
Da, čujem da govorite neke riječi,
ali ne razumijem što one znače.
Ako nam nećeš predati Mutlibuce, morat ćeš nam platiti.
Te životinje vrijede milijardu dolara.
Nemam baš novca trenutačno. Moja su ulaganja prvenstveno emotivna.
Onda nam daj nešto imovine.
Uzet ćemo…
Cipele, košulju, hlače i… Sat.
Ali on je pripadao mom pokojnom ocu.
Onda njemu taj sat očito više ne treba.
Daj.
-Vratiš li se, uzet ćemo i gaće. -Hej! I čarapu!
Dobro da sam jutros odjenuo gaće.
Duge su opet popu…
I tebi. Tu-tu!
-Nađi posao! -O, Isuse.
G. Ubrus opet je ostao bez hlača!
Ma naravno! Hajde, ekipa. Požurite se!
U redu.
-Brže, Hrco. -Idemo!
Svi na pozicije, sada!
Hajde. Ta bol…
U prsima prirodna je.
-Derišta. Želimo što je naše. -Dobro da ste tu!
-Otišli su kroz ona vrata. -Baš su podmukli.
Pokret! Što čekaš?
Priznajem, taj im je trik bio genijalan.
I profesionalan.
Jeste li dobro?
Vi mali prevaranti!
Idem zaključati vrata!
Oprostite. Ja sam kriv.
Baš sam blentavi Boro.
Hej, djevojčice.
Dobra si.
Jako si dobra.
Snimila si nas pa su nas pritvorili.
I ukrala si nam Mutlibuce.
I prevarila nas lažnim vratima.
Ti si Tudum u nastajanju.
Zbilja?
Da, zato imamo veoma posebnu ponudu za tebe.
Iskrenu, bez trikova.
Uzmičemo. Vidiš?
Ne vjeruj im ništa!
Neću. U redu je.
Mogu ja to.
Dakle, kakva je to posebna ponuda?
Želimo te prisvojiti.
Želite me… „Prisvojiti”?
Da, učiniti te našom bebicom-kćerkom-djetetom.
Samo nam vrati Mutlibuce.
Moći ćemo otvoriti zabavni park i biti sretna obitelj. Sve!
Da…
Neću.
Hej, trebalo bi ti biti drago da te netko želi, odbačena si ovdje.
Nisam odbačena. Roditelji će se vratiti.
Misli da će se vratiti!
Dugo se nisam ovako nasmijao!
Mala, mene su napustili niškoristi roditelji u cirkusu.
A moji mene u kuglani.
Vidiš, zbilja si poput nas.
Samo si manja i gluplja.
Nikad neću biti kao vi!
Neću vam dati Mutlibuce, a sirotištu je vlasnik Trulovec.
Ako niste gradonačelnik,
predlažem da ga se klonite!
Evo je.
Najbolja plesačica u povijesti Lumpalandije, Manda Mutlibuc!
Prva noć slobode!
Tako sam jako sretna da bih mogla…
To!
Što je to bilo?
Zar ljudi ne svijetle?
Mislim, sigurno ne kad vam skupljaju suze za napajanje zabavnog parka,
ali inače da, zar ne?
Mislim da ne.
Svaki dan nešto naučim.
Mama!
To, Hrco!
Ne obaziri se na Tudume.
Ti si nas izvukla iz kaveza. Pobijedili smo.
To!
Biša! Slobodni smo!
Hajde, pleši sa mnom! Slobodni smo!
Dok su djeca i Mutlibuci slavili,
Tudumi su spletkarili.
Smišljali su trik s eksplozivnim posljedicama u narednim danima.
I za Trulovec i za naše junake.
Kažu da sam slab na zločine i da sam uništio ekonomiju.
Ali ja nemam protukandidata.
I zato upamtite, glas za Janeza Pekmeza glas je za zabavu bez obveza!
Mara! Dolazi, odmah! Požuri se!
Gle, imaju prozor u svijet gdje čovječuljku drugi da neki štap
da udari bijeli krug.
Svi čovječuljci iz tog svijeta plješću.
Hej, dobar udarac!
To se zove golf.
Da, a uređaj je televizor.
Ima puno programa s raznim stvarima.
DEBATA
Slijedi gradonačelnička debata. Ja sam Biserka Kapula.
Janez Pekmez dosad nije imao protukandidata,
ali u zadnji tren pojavilo ih se dvoje.
Gđa Kredenca Tudum i g. Jozo Tudum.
Ekonomija, zločini…
Tudumi bi bili gradonačelnici?
Čini se da to nije dobro ni za koga.
-Što je to? -Tata zna izbaciti stres lopticu.
U redu.
Znanstveno se to zove flornorbal.
To je nuspojava moje tjeskobe.
Polako. Odrasli su glupi, ali ne toliko da glasaju za Tudume.
Hvala, ovo je moj debakl.
Idem na zahod. Odmah se vraćam.
Bit ću kralj Trulovca.
Prvi ću govoriti, a vi ćete zadnji slušati.
G. Tudum, što ćete učiniti kao gradonačelnik?
Hvala na pitanju. Pokazat ću vam svoju dijareju.
Molim?
Imam dijareju koju bih vam pokazao.
Molim vas, nemojte.
Imam dijareju.
-Dioramu. -Što?
„Imam dioramu.”
To je odvratno! To se tiče samo vas, vaših guzova i zahoda.
Ovo je dijareja.
Vidite najbolji park, Tudumlandiju.
G. Tudum voli govoriti o svojoj dijareji.
Ali ne želi govoriti o tome kako Tudumlandije nema bez Mutlibuca.
Ukrala ih je ova mala.
Kad budem gradonačelnica, vratit ću Mutlibuce i prijestolnicu zabave,
a svi moji glasači bit će milijarderi!
-Volim vas! -I ja vas isto također volim.
Ljudi, molim vas.
Mislite da ti Mutlibuci mogu učiniti Trulovec prijestolnicom zabave?
Ja ne mislim.
Zapravo, ako pitate mene, samo jedan kandidat razumije se u zabavu,
Janez Pekmez.
Kako onda taj kandidat nije jeo tortu iz Trulovca?
Što?
Budem ja.
Sam ću je pojesti da dokažem da mi je više stalo do Trulovca.
Ma molim te. Ovi dobri ljudi znaju da živim i dišem Trulovec.
A sada ga i… Jedem!
O, da! Jede tortu!
Očito obožava Trulovec.
Njam!
Trulovec!
Zaustavite debatu!
-Tko je to? -Hej!
-Ona mala koja je ukrala Mutlibuce! -Bu!
Nemojte.
Zapravo, oslobodila sam ih.
I nikad ih više neću dati Tudumima.
Što ona čini?
I mislio sam da je predugo u kupaonici.
Vidite? Priznaje.
Neće vratiti Mutlibuce
jer je nije briga za sve vas!
Kažu oni koji su zagadili Trulovec mesom?
I to bismo ponovili ako bi pomoglo spasiti ovaj divan grad.
To nema smisla!
Ti nemaš smisla.
Ali znaš što ima? Dobro staro mazanje očiju.
Koji…
Da su majmuni tu…
Zašto pjevaš?
Parka bilo bi moga
Svi bi bili sretni!
Da!
A sada ništa od toga!
Molim?
A još se svatko sjeća…
Ne. Što se događa?
Da smo vam svima obećali…
Puke laži!
Da, milijarde!
Dobra ponuda.
Mi nismo krivi što nemamo njih…
Upomoć.
I sada narod ima problem
Jao, jao, i što ćemo mi?
Lažu!
Ona kaže da to je zbog nas, al'…
Da!
…o, kriva si ti
Ti, ti, ti, baš ti, baš ti…
Nije mi dobro.
Ti, ti, ti, baš ti, baš ti
Ti, ti, ti, baš ti, baš ti…
Želimo Tudumlandiju!
Vrati Mutlibuce!
Ti, ti, ti, baš ti, baš ti
Ti, ti, ti, baš ti, baš ti…
Mislim da se nešto događa…
Ti, ti, ti, baš ti, baš ti
Ti, ti, ti, baš ti, baš ti…
Glas za Janeza Pekmeza glas je za zabavu bez obveza!
Peče! Kako li samo peče!
TEHNIČKE SMETNJE
Mama, je li se onom čovjeku…
Jest, dušo.
Dupe mu se raznijelo.
Što je bilo dalje?
Evo, tata. Popij biljnog čaja.
On će te smiriti.
Babsi, ima li joj traga vani?
Još ne. Vidite li je, gđo M.?
O, eno je.
Biša!
-Jesi li dobro? -Jesam.
Biša se vratila! Dobro je!
Nisi dobro. Gle, sva se treseš.
Mislim, nije lako kad te okrive da si uništila grad,
a onda bijesni odrasli pjevaju o tebi i svjedočiš eksploziji dupeta.
Ali osim toga, ja sam…
Što je ovo? Porezala si se.
Pusti. Dobro sam.
Ajme, dijete, ako još jednom kažeš da si dobro,
odgrist ću ti laktove.
Misliš da se šalim? Pogledaj mi zube.
Daj da ti to očistim.
Ajme! Koji…
Ma smiri se.
Slina Mutlibuca ljekovita je.
-Vidi ti to. -Što?
Prihvatila si tuđu pomoć, a svijet nije stao.
Zašto misliš da sve moraš sama?
Satima ležim budna svake noći i razmišljam o svemu što nisam sredila.
Babsijevo posvojenje, Tudume…
-Biša, nije tvoj posao… -Znam.
Ali mislim da ako uspijem dokazati da nešto vrijedim…
Da možda nekako…
Znam da to nema smisla, ali možda nekako moji roditelji čuju da sam dobro dijete
i možda me napokon dovoljno zavole da se vrate po mene.
To je glupo, znam.
Nije glupo.
Jesi li pomislila da su te ostavili ovdje jer su te voljeli,
no nisu se mogli brinuti za tebe?
Uglavnom,
mnogo je nas koji te bezuvjetno volimo
i koji ćemo ti proždrijeti laktove ako opet sve pokušaš riješiti sama.
-Moram staviti klince na spavanje. -Nakon ovakvog dana, prepusti to meni.
Moji mama i tata
s čarobnog su otoka Lumpalandije,
najnasilnijeg mjesta na svijetu.
Mamina mama pjevala joj je uspavanku
o čudovištima koja ti pojedu lice i koja ti iščupaju utrobu.
Naj mi je to draža uspavanka.
Od zvijeri stalno vlada strah
Pazi ti na život drag
Lako ćeš im past' pod zub
Život je kratak, surov i grub
No u snovima ne Stog' bježi u sne
U tom svijetu je mir Sklopi oči i spi
Tu čeka te cvijet
I sunčani sjaj
I sigurna tu si, znaj
U snovima, gle Je predivno sve
U tom svijetu je mir Sklopi oči i spi
Tu čeka te cvijet
I sunčani sjaj
I sigurna tu si, znaj…
Ne mogu van iz kutije!
Priprema.
Ciljaj.
Hej, što to činite?
Ispali!
Prestanite!
Kao gradonačelnici Trulovca,
objavljujemo rat tebi i tvom glupom sirotovištu.
Vi niste gradonačelnici!
Jesmo.
Dupeglavi Pekmez izgubio je.
EKSPLOZIVNI GUBITAK
Ja i g. Tudum dobili smo jednak broj glasova pa smo sugradonačenici.
Dokaz su ova prava kruna koju uopće nisam sam izradio
i ove veličanstvene zlatne papuče.
Da si nam odmah vratila Mutlibuce!
Strašno se bojim.
Nemaš razloga za to…
Manda.
Ispali!
Idite na krov.
Neće vidjeti da bježite.
I da pustimo da vas ozlijede?
Bili ste uz nas. Nećemo vas napustiti.
Možemo ih pobijediti budemo li surađivali.
To!
-Neki su možda korisniji od drugih, ali… -Čekajte, koliko ih možete…
Kaže li se „izraditi”?
Vrijeme je isteklo, močvarni štakori!
Za dobrobit Trulovca i Tudumlandije,
idite po naše Mutlibuce!
Dajte ih!
OBOŽAVAM TUDUMLANDIJU
I ja ih također hoću!
Mama, tata, ovo nije lijepo!
Želim Mutlibuce! Trebam ih!
Pripremite, naciljajte, ispalite!
Ispalite!
-Zmije. -Pauci.
-Zubar. -Mimičari.
-Klaunovi! -Crvotočići!
Žvaka u kosi.
Gologuz u školi!
Samo… Tjeskoba mi stvara tjeskobu.
Znaš što je meni stvara? Pomisao povratka u kavez.
TUDUMI KRALJEVI
Koji je ovo…
Hvala vam na službi!
Što su pak ove stvari?
Natrag! Nismo rekli da možete ići!
Kukavice!
-U sridu! -To!
To!
Biša!
Što je, Babsi?
Ne puštajte ih!
Miči se, Uzguze.
Znamo da su Mutlibuci tu, puštaj nas.
Da vas pustim?
Ne.
Ništa od toga danas.
Ako mislite da ćete ući u sirotište,
nije pravi trenutak.
Većinom jer ne znam koji je, uzeli ste mi sat…
Ali nikako nije pravi trenutak!
Ovo nije gotovo.
O, mislim da jest.
Vratit ćemo se!
Ubrus im je odbrusio!
Ajme, g. Ubrus!
G. Ubrus.
Jeste li lizali nožice obrnižabe?
A valjda jesam.
Još mi se nikad nije obratila žaba.
Čuo sam što govori. Bilo je zanimljivo, polizao sam nožice.
Odmah sam se osjećao nekako mrzovoljno.
-I moćno. -Obrnuto nego inače?
Da, moglo bi se tako reći.
Ima smisla. To je obrnižaba iz Lumpalandije.
Previranja u Trulovcu večeras. Bivši gradonačelnik Janez Pekmez
uspješno se oporavlja od zamjene stražnjice.
U međuvremenu, novi gradonačelnici, Tudumi,
objavili su rat lokalnoj siročadi i izgubili.
LUZERI!
Mladi pobjednici mogu zahvaliti hrabrom siročetu, Biši Balti.
Mutlibuce štitim ja.
PROTIVNICA TUDUMA
Dokle god sam ovdje, Tudumi neće kročiti u sirotište
i Tudumlandija se neće otvoriti.
To nam derište uništava živote!
Što pak ti, pobogu, izvodiš?
Igram se s dijarejom.
Misliš da ćeš nekako povratiti Mutlibuce guranjem glave u dijareju?
Znaš kako mala operira. Lukava je poput lubina.
Neće nas pustiti u sirotište.
Jadna, stara, besmislena kozo.
Tko kaže da moramo unutra?
TUDUMLANDIJA
Hajde. Dosta čišćenja, Biša. Svi ostali spavaju gore.
Iskreno, nisam baš umorna.
Mogu preuzeti prvu stražu.
Dobro, no ponavljaj za mnom ako želiš zadržati laktove.
„Oglasit ću alarm vidim li Tudume
i, ma što bilo, neću se boriti sama.”
Neću se boriti sama
i obećavam oglasiti alarm ako ih vidim.
Moje je srce poput vrata kroz koja ljubav ide u svijet.
Molim?
Trebaš ponavljati i za mnom.
Neka, hvala.
Dobro, možda onda ovo.
Vrata moga srca bit će otvorena da prihvate ljubav drugih.
Prihvatit ću ljubav drugih.
Jer ja zaslužujem ljubav.
Jer ja… Zaslužujem ljubav.
NEPOZNATI BROJ
-Halo? -Biša, nećeš vjerovati!
-G. Ubrus? Gdje ste? -S tvojim roditeljima.
-Što? -Vidjeli su te na TV-u.
Žele se sastati s tobom.
Ja sam s njima u kuglani na Trulogrbskoj cesti.
Djeluju jako pristojno, Biša.
Zaista.
Nemoj, Biša! Nemoj!
To je trik, zar ne?
Reci mi da nije nasjela.
Ne mogu.
Zapamti, kad očajnički želiš da nešto bude istina…
Lako se uvjeriti da je tako,
čak i ako nije.
Mama! Tata! Ovdje sam!
Nevjerojatno, vratili ste se!
TRULA KUGLA
Nije vjerojatno da ste se vratili.
Nikad se neće vratiti.
-Ne mogu vjerovati da je nasjela. -Mjenjač glasa 30 000…
Opet je uspio.
Znao sam da ćeš povjerovati ako čuješ Ubrusov glupi glas.
I bome jesi.
Idemo mi sad po naše Mutlibuce.
Ne!
ČVRSTOFIKS
Što se zbiva?
Je li ovo potres? Gdje je Biša?
Hajde, Tudumovci!
S pravim mentalitetom rulje možemo pomicati planine!
Pripremite se! I dižite!
Dižite!
Zalijepljen je!
I ovaj! Zatočeni smo.
Dižite!
Mama!
Upomoć!
Dižite!
Hej! Čekajte me!
Sljedeća postaja, Tudumlandija!
Ne!
Što se zbilo? Kako?
Gđo M.? Babsi?
G. Ubrus? Ima li koga?
Molim?
Što sam učinila? Kako si mogla nasjesti, glupačo?
Glupačo.
Mrzim ih! Strašno mrzim Tudume!
Što se zbilo? Kako…
Tudumi su ukrali sirotište. Mene je udarila neka žena u čizmama.
Onako, u hodu.
Uhvatio sam je za čizmu. Zatresla je nogom, pokušala me zgaziti. Sramota!
Šutnuli su me čizmom.
Za sve sam ovo ja kriva.
Napustila sam stražu i sve jer…
Glupa sam što sam mislila da će mi se roditelji vratiti.
Kako imaš toliki…
Mora da si mi nekad liznula nožice
jer ti sad govoriš obratno.
Saberi se, mala. Obitelj te treba.
Koja obitelj?
Nije li očito da je ne…
Samo trenutak!
Ako je nemaš, što je onda Babsi?
Što su ti Mutlibuci? Ili pak ja?
Ili onaj ćelavi tip s hlačama do prsa koji često spominje svoju mamu?
On je g. Ubrus.
Obitelj nisu samo ljudi koji su ti u rodu.
Nego ljudi koje voliš i koji vole tebe.
Ljudi koji su dragi, ljubazni i empatični.
Imaš pravo.
Tudumi su nam povrijedili obitelj i sad će platiti.
Igru i đir i uzbuđenje Nudi vam sve Tudumlandija…
Dobro došli, Tudumovci,
na svečano otvorenje Tudumlandije!
Veći smo i bolji nego ikad!
Veći i bolji…
Možete provesti noć i potrošiti novac jer tu je Luksuzni motel i spa Tudumlandija.
Nakon što kušate moju ptičju pitu,
poslužite se besplatnim Ubrusom.
Bože mili.
Najvažnije, zahvaljujući vama,
Mutlibuci su se vratili!
Igru i đir i uzbuđenje Nudi vam sve Tudumlandija
Igru i đir i uzbuđenje Nudi vam sve Tudumlandija!
Horviš Gnojko!
Prijatelji, u Tudumlandiji najvažnija je obitelj.
Zato bismo vam predstavili nekog posebnog.
Našeg dragog sinčića, Guzovića Tuduma.
Zdravo. Ja sam Babsi Tudum…
Guzović.
Zovem se… Guzović Tudum
i oduvijek želim imati obitelj.
Sad je napokon imam! Mamica i tatica Tudum usvojili su me.
Kao i svu moju braću i sestre.
Tako je, ljudi.
Prisvojili smo čitavo sirotovište mladih.
Zato da vama pružimo glazbeni spektakl obitelji Tudum!
Joj, Jozo!
Svi se naši snovi ostvaruju.
Znam, ženo.
Ništa ne može uništiti ovaj trenutak.
Babsi!
Oprosti što sam te ostavila.
Hej, ulovi onu curu…
Da je nježno zagrlim.
Ajme, kako li je ona divno dijete.
Prestani!
Škakljaš mi brkove, mala brkoškakljačice!
Aha, tražiš ovo?
Blagoslovljena bila.
Mislim da želi osloboditi Mutlibuce.
Pa nadam se.
To je ispravno.
Budite slobodni, maleni.
-Budite slobodni! -Puno hvala.
Divno je biti dobar, zar ne, Jozo?
Jest, poput ljetnog je povjetarca.
Nisu li rekli da nam Mutlibuci trebaju da spasimo grad?
Hajde, idemo. Požurite se.
Meni se sviđa brada.
Saberi se, Hrco!
Stani! Ne idemo odmah.
Biša, što radiš?
Slobodni smo. Nemamo što ovdje raditi.
Griješite, gđo M.
Učinak nožica istrošit će se i Tudumi će opet biti tudumi.
Vi najbolje znate
da će vas opet loviti i da će svima nauditi.
Ništa se neće promijeniti. Vratimo im milo za drago.
S ultimativnim trikom.
Ja to ne mogu sama.
Tko je uz mene?
Oprostite, gradonačelnici,
rekli ste učiniti nas milijarderima ako vam damo po tisuću dolara.
A, to s milijardama i lažnom brigom za Trulovec…
To je bila laž. Vaš novac potrošili smo na lažne brade i vatromet.
Zaboga! Dali ste nam nadu.
A vi ste nama ostvarili snove.
Kako je to bilo utemeljeno na lažima i varanju,
meni nije drago kakva sam žena postala. Stid me same sebe.
Ni meni nije drago kakav sam muškarac. Silno mi je žao!
-Isprika nije dovoljna. -Ne može!
-Dao sam polog za novu marimbu. -Lagali ste nam.
Vjerovali smo vam!
-Jozo, sve smo uzeli ovim jadnim ljudima. -Postoji samo jedno rješenje.
Da uzmemo sve od sebe.
Prijatelji, čujemo vaše probleme. Imamo rješenje.
Raznijet ćemo Tudumlandiju.
Molim?!
Što ćete raznijeti?
-Raznijet će je? -Mislite, ovo gdje se nalazimo?
Koji luđaci!
Počinjem misliti da smo trebali slušati kćerku,
a ne strance koje su uhitili na vijestima.
Da, i ja isto također tako mislim.
Obožavam vatromet, Jozo.
Što se dogodilo s parkom?
Nemam pojma,
ali sigurno si ti kriva.
Gdje su, pobogu, naši Mutlibuci?
IZLAZ
Evo ženke.
Ulovi je!
Tudumi dolaze!
Kreni! Još čvrstofiksa na podu. Da, tu.
Hajde, daj…
Samo bismo te zatvorili do kraja života
i možda pojeli.
Ta mala zvijer ulazi u našu kuću.
Pa požuri se onda.
Hajde, upadajte!
Ušla je onamo!
Što je ovo?
Što se dogodilo? Pod je gore.
Naopačke smo.
Mora da smo naopačke.
Stojimo na stropu i gledamo pod.
-Upomoć! Počinje mi se vrtjeti. -Nimalo mi se ovo ne sviđa.
Krv mi ide u glavu. Kao da ću umrijeti.
Kako da… Znam!
Dubimo na glavama!
Molim?
Tako ćemo biti na dobroj strani.
Ovo je bolje.
Zalijepljena sam!
To je keljavo ljepilo Čvrstofiks.
Nasamarili su nas.
Vi zvjerska mala derišta.
Odmah nas oslobodite ili…
Što? Ispeći ćeš nas u piti?
Ne, nećeš.
Nećeš više nikad peći pite jer si zatočena.
Dosta je okrutnosti i mržnje i bez vas.
Vjerujte mi, svijet će biti puno bolje mjesto bez vas.
Prestani!
Molim vas! Čavka mi kljuca lice!
Upomoć! Moram na tutu!
Tudumi su gotovi!
Upomoć!
Evo ti, zečino!
Što mislite da će biti s Tudumima?
Ma koga briga?
Ja znam što će biti.
Dobit će smanjozu.
To je posljedica dubljenja na glavi.
Prvo će im glave utonuti u vratove.
Smanjujem se!
Neka me netko spasi! Hvata me smanjoza!
Zatim će im vratovi utonuti u tijela.
Onda će im tijela utonuti u noge.
A onda noge u stopala!
I na čitavom svijetu neće ostati ništa od g. i gđe Tudum.
Stvarno to misliš, Babsi?
Tomu se nadam.
Gđo M., hoće li se oni rastopiti?
Molim, što kažete?
Ne razumijem Mutlibuce, Biša. Razumiješ li ih ti?
Gđo M.?
Što se zbiva?
Zašto vas ne razumijem?
Molim vas, ne. Trebam vas.
Djeca s dubokom empatijom mogu razumjeti životinje,
a ona bez nje ne mogu.
Vrlo je jednostavno.
Ti uzimaš sve dobro iz života.
A od tebe nema gore osobe.
Mrzim te, jer tako hoće srce moje…
Što vi mali ljigavci činite ovdje?
Nismo htjeli da dobijete smanjozu i, znate,
grozno umrete.
Spašavamo vas.
A da?
Naravno.
Mrziti je…
Tako lako.
Vi mrzite mene, a ja vas.
Doživotni smo neprijatelji.
I ne moram razmišljati da ste i vi ljudi.
Ne moram se pitati koliko ste propatili da budete ovako zločesti.
Ni kako je mojima bilo kad su me ostavili.
Lako je mrziti.
Ali to vas tako izjeda iznutra
dok vam ne ostane samo ljutiti tudum. Ne želim svijet u kojem mržnja pobjeđuje.
Tako da vam opraštam, da.
Slobodni ste.
Pa, hvala.
Da. Hvala.
A sad dođite da vas ispečem u piti!
Vraćajte se, trule repe!
Gladan sam!
-Ne. -Bojala sam se ovoga.
Bar ste probali!
Bravo, obitelji!
Tako priča završava?
Baš i ne.
Doviđenja, g. i gđo Tudum.
Vraćamo naše sirotište.
-To je bilo neočekivano. -Da.
Kad je g. Ubrus vratio sirotište na mjesto,
Mutlibuci su prodali formulu svojih suza multinacionalnoj korporaciji
koja je njima zaustavila ovisnost o fosilnim gorivima.
S neočekivanim novcem, Mutlibuci su kupili sirotište,
usvojili Bišu, Babsija i svu drugu siročad
te zaposlili g. Ubrusa kao dadilju.
Biši je pripisana zasluga za spas Trulovca od Tuduma.
Dosjetila se napuniti Trulovečko jezero flornorblima
pa je Trulovec opet postao prijestolnica zabave.
-I bili su sretni do kraja života? -Tako nekako.
Sad idi spavati.
Ajme, moraš mi bar reći što je bilo s Tudumima.
U redu.
Možda misliš da su naučili lekciju,
ali nije dovoljno nešto naučiti.
Moraš se htjeti promijeniti i onda uložiti trud u to.
Tudumi nisu bili spremni na to.
Samo ćeš se ovako riješiti nuspojava smanjoze, anđele moj.
Osjetiš kako te rastežu?
Da. Rastežu me kao ludi.
Dobro. Dakle, funkcionira.
Stopala su mi dobro vezana?
Ako konop pukne, oprostit ćeš se od mene.
Odnijelo bi me do Mjeseca!
Kakva grozna pomisao.
Ne bismo htjeli da se dogodi takvo što.
Ne.
Platit ćeš mi ovo, grda stara grdobino!
Nema više brade, mama!
Oslobodili smo se brade!
GLAVNA KOZMETIČKA MARKA
U GLAVNIM ULOGAMA
NISMO JOŠ MRTVI
ČVRSTOFIKS, SAMO 300 DOLARA
POSJETITE NEENAH U WISCONSINU
Ne!
Molim?
Zaboga, gdje smo mi ovo?
Ovo izgleda kao…
Lumpalandija.
Ne sviđa mi se ovo. Nimalo.
Točno sam znao!
-Ti si kriv za ovo! -Ti si, balegarko.
Prijevod titlova: Marko Mravunac
Hura za šunku
Večera je, hura za šunku
Hura za šunku!